Vermoorde Tazné: Ramaphosa sê jammer | Maroela Media
Pres. Cyril Ramaphosa het Dinsdag besoek afgelê by die vermoorde Tazné van Wyk (8) se familie en erken dat die paroolstelsel die familie in die steek gelaat het.
Ramaphosa het gedurende sy besoek namens die regering om verskoning gevra dat Moehydien Pangaker, die verdagte in Tazné se moord, op parool vrygelaat is nadat hy vantevore aan tot 11 verskillende misdade aangekla en skuldig bevind is.
“Ek staan ​​hier om te sê dat ons as regering jammer is dat iemand wat nooit veronderstel was om op parool vrygelaat te word nie, wel vrygelaat is. Ons is jammer hieroor. Dit sal nooit die pyn wat u ervaar, wegneem nie omdat die probleem van geslagsgeweld teen vroue en kinders voortduur,” het Ramaphosa aan gemeenskapslede buite Tazné se ouerhuis in Cannaught Estate, Kaapstad, gesê.
“Ons Grondwet bepaal dat daar ŉ reg op lewe is, en ons sê ook dat mense wat skuldig bevind word aan die mishandeling van vroue met die voorbedagte rade om hulle te verkrag en dood te maak, nooit op borgtog vrygelaat mag word nie,” het die president gesê.
Dié stelling is met luide toejuiging van gemeenskapslede verwelkom.
Tazné se liggaam is ŉ week gelede in ŉ stormwaterpyp buite Worcester in die Wes-Kaap gevind nadat sy die vorige week as vermis aangemeld is.
Maroela Media het vroeër berig Pangaker is vantevore altesaam 11 keer skuldig bevind en weer vrygelaat. Hy is vroeër aangekla van die besit van ŉ gesteelde voertuig, aanranding, moord, diefstal en huisbraak. Hy is in 2008 gevonnis op aanklag van ontvoering, kindermishandeling en strafbare manslag en is 10 jaar tronkstraf opgelê.
Volgens Albert Fritz, die minister van gemeenskapsveiligheid in die Wes-Kaap, is Pangaker in 2015 vrygelaat op parool ná hy slegs sewe jaar uitgedien en vroeër sy voorwaardes om korrektiewe toesig verbreek het. Hy is tussen Oktober 2016 en Mei 2019 onder parooltoesig geplaas. Hy het weer uit toesig ontsnap en ŉ saak is aanhangig gemaak.
Pangaker sal weer op 17 April in die Goodwood-landdroshof in die Wes-Kaap verskyn in verband met Tazné se moord.
Cyril Ramaphosa In die nuus Tazné van Wyk
Ek hoop Mnr. die President gaan ook besoek afle by elke boergesin wat op die plase vermoor word!
En die oomblik wat hy in sy kar klim het hy alles vergeet wat hy belowe het. Dit is ‘n siekte wat politisie het en die ANC se een is die ergste.
Net jammer dat jammer altyd te laat kom. Jammer gaan nie daardie dogtertjie terug bring nie.
Hy kan jammer se soveel hy wil maar voor hy nie weer die doodstraf terugbring nie is al die moorde se bloed aan sy hande.
Dis erg as mens absoluut niks kan glo wat jou president se of belowe nie.
SA draai terug na GOD !! Dis al hoe hierdie land weer gaan opstaan.